Tekniske vanskeligheder har givet problemer med det elektroniske skattekort

SKAT indrømmer problemer med de nye elektroniske skattekort i det såkaldte e-indkomst projekt. Virksomheder har fra nytår udelukkende skullet trække medarbejdernes skat via elektroniske skattekort. Men på grund af fejl og nedbrud har en række firmaer i blandt andet Nordjylland ikke været i stand til at trække de korrekte skatteoplysninger. Det har givet en forkert løn til de ansatte. Det fortæller P4 Nordjylland. - Vi har haft et teknisk problem, der gør, at det har været problematisk at trække det elektroniske skattekort. Vores leverandører har arbejdet intensivt for at løse problemet, og nu skulle systemet køre stabilt igen, siger fagchef  i Skat, Richard Hanlov.